Kaliningrado stadionas
Kaliningrado stadionas (Arena Baltika; rus. Стадион Калининград) – stadionas Oktiabrsko saloje, Kaliningrade, Rusijoje. Pradėtas statyti 2015 m. Stadionas pastatytas 22 hektarų plote ant pelkėtos vietovės. Statybų aikštelėje išpilta apie 1,6 mln. kubinių metrų smėlio. 35 tūkst. vietų. Jo statybos atsiėjo 250 mln. eurų. iš pradžių stadionas buvo suprojektuotas pagal garsųjį Miuncheno „Allianz“ arenos pavyzdį, bet bankrutavus statybų bendrovei „Mostovik“ buvo pasirinktas kuklesnis dizainas. Rusijos pirmajame divizione žaidžiančio futbolo klubo FK Baltika Kaliningrad namų arena. 2018 m. vyko XXI pasaulio futbolo čempionato grupės varžybos.